Oficialusis leidinys L 236 , 23/09/2003 p. 0931 - 0933



Protokolas Nr. 1 dėl Europos investicijų banko statuto pakeitimų PIRMOJI DALIS EUROPOS INVESTICIJŲ BANKO STATUTO PAKEITIMAI 1 straipsnis Protokolas dėl Europos investicijų banko statuto iš dalies keičiamas taip: - 3 straipsnio, 4 straipsnio 1 dalies pirmoji pastraipa, 11 straipsnio 2 dalies pirmoji, antroji ir trečioji pastraipos, 12 straipsnio 2 dalis ir 13 straipsnio 1 dalies pirmoji pastraipa pakeičiamos šiais tekstais; - 11 straipsnio 2 dalis po trečiosios pastraipos papildoma nauja ketvirtąja pastraipa; "3 straipsnis Pagal šios Sutarties 266 straipsnį Banko nariai yra: - Belgijos Karalystė, - Čekijos Respublika, - Danijos Karalystė, - Vokietijos Federacinė Respublika, - Estijos Respublika, - Graikijos Respublika, - Ispanijos Karalystė, - Prancūzijos Respublika, - Airija, - Italijos Respublika, - Kipro Respublika, - Latvijos Respublika, - Lietuvos Respublika, - Liuksemburgo Didžioji Hercogystė, - Vengrijos Respublika, - Maltos Respublika, - Nyderlandų Karalystė, - Austrijos Respublika, - Lenkijos Respublika, - Portugalijos Respublika, - Slovėnijos Respublika, - Slovakijos Respublika, - Suomijos Respublika, - Švedijos Karalystė, - Jungtinė Didżiosios Britanijos ir Šiaurės Airijos Karalystė" . 4 straipsnio 1 dalies pirmoji pastraipa: "1. Banko kapitalą sudaro 163727670000 EUR, kuriuos valstybės narės įsigyja pasirašymo būdu taip [1]: Vokietija | 26649532500 | Prancūzija | 26649532500 | Italija | 26649532500 | Jungtinė Karalystė | 26649532500 | Ispanija | 15989719500 | Belgija | 7387065000 | Nyderlandai | 7387065000 | Švedija | 4900585500 | Danija | 3740283000 | Austrija | 3666973500 | Lenkija | 3635030500 | Suomija | 2106816000 | Graikija | 2003725500 | Portugalija | 1291287000 | Čekija | 1212590000 | Vengrija | 1121583000 | Airija | 935070000 | Slovakija | 408489500 | Slovėnija | 379429000 | Lietuva | 250852000 | Liuksemburgas | 187015500 | Kipras | 180747000 | Latvija | 156192500 | Estija | 115172000 | Malta | 73849000 | 11 straipsnio 2 dalies pirmoji, antroji ir trečioji pastraipos: "2. Direktorių valdybą sudaro dvidešimt šeši direktoriai ir šešiolika pakaitinių direktorių. Direktorius penkeriems metams skiria Valdytojų taryba, po vieną pasiūlant kiekvienai valstybei narei ir vieną Komisijai. Pakaitinius direktorius penkeriems metams skiria Valdytojų taryba tokiu būdu: - du pakaitinius pasiūlo Vokietijos Federacinė Respublika, - du pakaitinius pasiūlo Prancūzijos Respublika, - du pakaitinius pasiūlo Italijos Respublika, - du pakaitinius pasiūlo Jungtinė Didžiosios Britanijos ir Šiaurės Airijos Karalystė, - vieną pakaitinį bendru sutarimu pasiūlo Ispanijos Karalystė ir Portugalijos Respublika, - vieną pakaitinį bendru sutarimu pasiūlo Belgijos Karalystė, Liuksemburgo Didžioji Hercogystė ir Nyderlandų Karalystė, - vieną pakaitinį bendru sutarimu pasiūlo Danijos Karalystė, Graikijos Respublika ir Airija, - vieną pakaitinį bendru sutarimu pasiūlo Austrijos Respublika, Suomijos Respublika ir Švedijos Karalystė, - tris pakaitinius bendru sutarimu pasiūlo Čekijos Respublika, Estijos Respublika, Kipro Respublika, Latvijos Respublika, Lietuvos Respublika, Vengrijos Respublika, Maltos Respublika, Lenkijos Respublika, Slovėnijos Respublika ir Slovakijos Respublika, - vieną pakaitinį pasiūlo Komisija." 11 straipsnio 2 dalis papildoma ketvirtąja pastraipa: "Direktorių valdyba pasirenka šešis balsavimo teisės neturinčius ekspertus: tris narius ir tris pakaitinius." 12 straipsnio 2 dalis: "2. Išskyrus atvejus, kai šiame Statute yra nustatyta kitaip, Direktorių valdybos sprendimai priimami bent viena trečiąja (1/3) balsavimo teisę turinčių narių balsų, atstovaujančių bent penkiasdešimt procentų (50 %) pasirašyto kapitalo. Kad susidarytų kvalifikuota balsų dauguma, reikia, kad aštuoniolika (18) narių, atstovaujančių šešiasdešimt aštuoniems procentams (68 %) pasirašyto kapitalo, balsuotų už. Banko darbo tvarkos taisyklės nustato, kiek Direktorių valdybos narių sudaro sprendimams galioti būtiną kvorumą." 13 straipsnio 1 dalies pirmoji pastraipa: "1. Valdymo komitetą sudaro pirmininkas ir aštuoni pirmininko pavaduotojai, kuriuos šešeriems metams skiria Valdytojų taryba Direktorių valdybos siūlymu. Jie gali būti paskirti kitai kadencijai." ANTROJI DALIS PEREINAMOJO LAIKOTARPIO NUOSTATOS 2 straipsnis Ispanijos Karalystė sumoka 309686775 eurų kaip savo įnašą į kapitalą, mokamą jos pasirašyto kapitalo padidinimui. Šis įnašas sumokamas aštuoniomis lygiomis dalimis, mokant 2004 09 30, 2005 09 30, 2006 09 30, 2007 03 31, 2007 09 30, 2008 03 31, 2008 09 30 ir 2009 03 31 [2]. Ispanijos Karalystė aštuoniomis lygiomis dalimis pirmiau nurodytomis dienomis į atsargas ir atsargoms lygiaverčius atidėjimus ir į šioms atsargomis ir atidėjimams asignuotiną sumą, atitinkančią pelno (nuostolio) ataskaitos likutį prieš įstojimą buvusio mėnesio pabaigoje, nurodytą Banko balanse, sumoka tokias sumas, kurios atitinka 4,1292 % atsargų ir atidėjimų. 3 straipsnis Nuo įstojimo dienos naujosios valstybės narės sumoka šias sumas kaip dalį savo kapitalo įnašo į Statuto 4 straipsnyje [3] nurodytą pasirašytą kapitalą. Lenkija | 181751525 EUR | Čekija | 60629500 EUR | Vengrija | 56079150 EUR | Slovakija | 20424475 EUR | Slovėnija | 18971450 EUR | Lietuva | 12542600 EUR | Kipras | 9037350 EUR | Latvija | 7809625 EUR | Estija | 5758600 EUR | Malta | 3692450 EUR | Šie įnašai sumokamas aštuoniomis lygiomis dalimis, mokant 2004 09 30, 2005 09 30, 2006 09 30, 2007 03 31, 2007 09 30, 2008 03 31, 2008 09 30 ir 2009 03 31 [4]. 4 straipsnis Naujosios valstybės narės aštuoniomis lygiomis dalimis 3 straipsnyje nurodytomis dienomis į atsargas ir atsargoms lygiaverčius atidėjimus ir į šioms atsargomis ir atidėjimams asignuotiną sumą, atitinkančią pelno (nuostolio) ataskaitos likutį prieš įstojimą buvusio mėnesio pabaigoje, nurodytą Banko balanse, sumoka tokias sumas, kurios atitinka tokius atsargų ir atidėjimų procentinius dydžius [5]: Lenkija | 2,4234 % | Čekija | 0,8084 % | Vengrija | 0,7477 % | Slovakija | 0,2723 % | Slovėnija | 0,2530 % | Lietuva | 0,1672 % | Kipras | 0,1205 % | Latvija | 0,1041 % | Estija | 0,0768 % | Malta | 0,0492 % | 5 straipsnis Išskyrus atvejus, kai spręsdama vieningai Valdytojų taryba nustato išimtį, Ispanijos Karalystė ir naujosios valstybės narės sumoka šio Protokolo 2, 3 ir 4 straipsniuose nurodytą kapitalą ir sumas eurais grynaisiais pinigais. 6 straipsnis 1. Nuo įstojimo, kaip nurodyta Statuto 11 straipsnio 2 dalyje, Valdytojų taryba paskiria direktorių ir direktoriaus pakaitinį kiekvienai naujajai valstybei narei. 2. Paskirtų direktorių ir direktorių pakaitinių kadencija baigiasi kasmetinio Valdytojų tarybos susitikimo, kurio metu nagrinėjama 2007 m. finansinių metų ataskaita, pabaigoje. 3. Nuo įstojimo Valdytojų taryba pasirenka ekspertus ir ekspertų pakaitinius. [1] Naujosioms valstybėms narėms nurodyti skaičiai yra orientaciniai ir remiasi Eurostato (New Cronos) paskelbtais prognoziniais duomenimis 2002 metams." [2] Šios datos paremtos prielaida, kad naujųjų valstybių narių įstojimas įsigalioja ne vėliau kaip likus dviems mėnesiams iki 2004 09 30. [3] Naujosioms valstybėms narėms nurodyti skaičiai yra orientaciniai ir remiasi Eurostato (New Cronos) paskelbtais prognoziniais duomenimis 2002 metams. [4] Šios datos paremtos prielaida, kad naujųjų valstybių narių įstojimas įsigalioja ne vėliau kaip likus dviems mėnesiams iki 2004 09 30. [5] Naujosioms valstybėms narėms nurodyti skaičiai yra orientaciniai ir remiasi Eurostato (New Cronos) paskelbtais prognoziniais duomenimis 2002 metams. --------------------------------------------------